tr tl eo eo eo eo eo fr en eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo en eo es eo en nl eo en eo eo en en en eo eo eo eo pt lt eo eo en eo hbs_lat eo nl eo es nl eo pt pt hbs_lat pt eo es es eo eo eo eo eo eo nl id en en en en en pt
Du maljunaj geedzoj iras al kuracisto kaj ŝi plendas pri forgesemo de sia edzo. La kuracisto zorge esploras lin kaj fine diras:
— Nenion misan mi sukcesis trovi en li!  Temas pri normala memor-perdo, kiu okazas al grand-aĝuloj. La sola solvo estas skribi la aferojn farotajn, por ne forgesi ilin.
La geedzoj revenas hejmen, sidiĝas kaj ekfunkciigas la televidilon. La edzino diras al la edzo:
— Kara, bon-volu iri al la kuirejo kaj alporti por mi du pecojn da glaciaĵo… sed unue skribu tion sur papero por ne forgesi.vortaro
La edzo respondas kolere:
— Kial mi bezonus skribi tiel simplan aferon?  Mi bone memoras: du pecojn da glaciaĵo.
Kaj li sin direktas al la kuirejo. Dume, la edzino vokas lin:
— Jes… kaj kovru la glaciaĵon per ĉokolado.   Sed skribu ĉion, ĉar male vi forgesos.
— Kial mi forgesus? Jen: du pecojn da glaciaĵo kovritajn per ĉokolado.
Kiam la viro jam eniris la kuirejon, la edzino revokas lin:
— Karulo, aldonu ankaŭ kelkajn pecojn da fruktoj. Ĉu vi skribis ĉion?
— Mi ne estas stulta! Ĉion mi memoras: la glaciaĵon, la ĉokoladon kaj la fruktojn.
La virino plu rigardas la televidilon. Dek minutoj pasas… dek kvin… dudek… Post duonhoro revenas la edzo, portante teleron kun du ovoj, kiujn li prezentas al sia edzino. Ŝi tre koleriĝas:
— Ĉu mi ne petis vin skribi la aferojn, ĉar male vi forgesus? Nu, kie estas la pano?
Franscico Wechsler – Brazilo. Voĉlegis Richard Delamore
Sendi la tekston per retmesaĝo
Antonio Carlos Rodrigues PRADO
Tre interesa afero.Dankon. Mi estas sepdekjaraĝa. Mi havas ion por diri al vi… sed…sed…mi FORGESIS!!!!!
Log in to Reply
Hahaha, ankaux mi estas maljuna kaj tre forgesema. Mi intencas komenti iom pri… sed, pardonon, mi devas relegi la rakonton antaux ol skribi la komentarion !
Log in to Reply
Bonege! Mi volis rakonti aferon al mia edzino kaj venis kuirejon. Glaciajxon kaj cxokoladon rememoris, sed fruktojn jam forgesis…
Log in to Reply
Lasu komenton Cancel reply
You must be logged in to post a comment.
Ricevi artikolojn per retmesaĝo
Por komencantoj – FONDUMO ZAMENHOF pri Paroli
Emilio pri Pri Facila Vento
Ĝan Ŭesli Starling pri Pri Facila Vento
Dang Van Thuyet pri Forgesemo
Desegno de Elegant Themes | Subtenata de Wordpress